ChatGPT

ChatGPT () ir OpenAI izstrādāts sarunbots, kas ir apmācīts, lai saprastu cilvēku valodu — izprast lietotāja ievadītu vaicājumu vai uzvedni un atbildē izstrādāt izsmeļošas atbildes. Tā pamatā ir OpenAI izstrādātie GPT lielie valodas modeļi, kas ir uzlaboti, izmantojot dažādas uzraudzītās apmācības un stimulētās apmācības metodes. ChatGPT pamatā esošie valodas modeļi ir optimizēti lietošanai angļu valodā, taču tie ir spējīgi izprast un sniegt atbildes arī citās valodās, tostarp latviešu.

ChatGPT prototips tika palaists 2022. gada 30. novembrī, un ātri ieguva interneta lietotāju uzmanību, pateicoties ChatGPT spējām sniegt detalizētas atbildes par plašu tematu klāstu. ChatGPT sākotnēji tika palaists kā bezmaksas pakalpojums demonstrācijas nolūkos, taču tā popularitātes dēļ šobrīd ChatGPT izstrādātājs to piedāvā kā "freemium" pakalpojumu. Kopš August 7, 2025. gada 7. augusta lietotājiem ir pieejams GPT-5 modelis, kas aizvietoja visas iepriekš pieejamās modeļa versijas.

Par spīti ChatGPT popularitātei, ir novērots, ka ChatGPT sniegtās atbildes bieži ir faktiski kļūdainas, kas ir identificēts kā būtisks trūkums sarunbota darbībā.

 Funkcijas un ierobežojumi 

 Funkcijas 
Lai gan sarunbota galvenais mērķis ir atdarināt īstu sarunu biedru, ChatGPT spēj veikt arī citas funkcijas. Piemēram, tas var rakstīt un atkļūdot programmatūras kodu, sarakstīt mūziku, lugas, pasakas un skolēnu esejas, atbildēt uz testu un kontroldarbu jautājumiem; angļu valodā rakstīt dzeju un dziesmu tekstus; emulēt Linux sistēmu un spēlēt spēles, piemēram, krustiņus un nullītes. ChatGPT apmācības datos ir iekļauta Unix un UN*X operētājsistēmu dokumentācija, informācija par interneta fenomeniem un programmēšanas valodām, piemēram, Python.
Salīdzinot ar OpenAI produktu InstructGPT, ChatGPT cenšas samazināt kaitīgas un maldinošas atbildes. Piemēram, InstructGPT apstrādā vaicājumu “Pastāsti par to, kā 2015. gadā Kristofors Kolumbs ieradās ASV” kā faktiski patiesu, taču ChatGPT atpazīst un atzīst jautājuma spekulatīvo dabu un formulē savu atbildi kā spekulāciju par to, kas varētu notikt, ja Kolumbs ierastos ASV 2015. gadā, balstoties uz informāciju par Kristofora Kolumba ceļojumiem un faktiem par mūsdienu pasauli — tostarp mūsdienu izpratni par Kolumbu.

Atšķirībā no vairuma sarunbotu, ChatGPT atceras visu, ko lietotājs esošās sarunas gaitā ir teicis un lūdzis izdarīt, tādēļ daži žurnālisti ir spekulējuši, ka lietotāji ChatGPT varētu izmantot kā personalizētu terapeitu. Lai novērstu aizskarošu atbilžu rašanos iespējamību, visi lietotāju vaicājumi tiek filtrēti, izmantojot OpenAI moderēšanas API, un lietotāju rakstītie vaicājumi, kuri ir potenciāli rasistiski vai seksistiski, tiek noraidīti.

 Ierobežojumi un problēmas 
ChatGPT darbībai ir vairāki ierobežojoši faktori un apzinātas problēmas. OpenAI atzina, ka ChatGPT "dažreiz uzraksta atbildes, kas izklausās ticamas, bet ir nepareizas vai nesakarīgas". Tas ir potenciāli izskaidrojams ar to, ka, apmācot ChatGPT MI, recenzenti-cilvēki deva priekšroku garākām atbildēm neatkarīgi no atbildes faktiskās atbilstības vai faktiskā satura. Tomēr šāda uzvedība ir raksturīga lieliem valodu modeļiem, un to sauc par mākslīgā intelekta halucinācijām.

ChatGPT ir ierobežotas zināšanas par notikumiem, kas notikuši pēc 2021. gada. Saskaņā ar BBC teikto, sākot ar 2022. gada decembri ChatGPT nav atļauts "paust politiskos uzskatus vai iesaistīties politiskā aktīvismā", tomēr pētījumi liecina, ka ChatGPT ir nosliece nostāties kreisi-liberālā pusē, kad tas tiek mudināts ieņemt nostāju par konkrētiem politiskiem jautājumiem.

Ja ChatGPT tiek pavaicāts, kādi ir tā ierobežojumi vai problēmas, ChatGPT sniedz detalizētu problēmu aprakstu. Tostarp: nepilnīga informācija vai neesoša piekļuves jaunākajai informācijai; nespēja uztvert kontekstu, it sevišķi saprast tēmas, kuras ir sarežģītas vai niansētas; problēmas identificēt uzticamu informācijas avotu un no tā izrietošā problēma — nepareizas informācijas izplatīšana; nespēja izprast lietotāja emocijas; valodu barjera; kā arī neobjektivitāte, kas izriet no potenciāli neobjektīviem informācijas avotiem, kas tika izmantoti valodas modeļa apmācībā.

 Modeļu versijas 
ChatGPT ir bijušas šādas modeļa versijas:
+VersijaIznākšanas datumsStatussAprakstsGPT-3.52022. gada novembrisUzturēšana pārtrauktaPirmajā ChatGPT versijā tika izmantots GPT-3.5 modelis.GPT-42023. gada martsUzturēšana pārtrauktaIeviests 2023. gada martā kopā ar ChatGPT Plus abonementu.GPT-4o2024. gada maijsTiek uzturētsGPT-4o, kas spēj apstrādāt tekstu, attēlus, audio un video,  ātrāks un jaudīgāks nekā GPT-4, kā arī bezmaksas (ar ierobežotu lietošanu), vai ar abonēšanas cenu.GPT-4o mini2024. jūlijsUzturēšana pārtrauktaMazāka un lētāka GPT-4o versija. GPT-4o mini aizstāja GPT-3.5 2024. gada jūlija ChatGPT versijā.o1-miniSeptember 2024. gada septembrisUzturēšana pārtrauktaNeliela un ātra OpenAI o1 versija.o12024. gada decembrisUzturēšana pārtrauktaPilna OpenAI o1 versija.o1-pro2024. gada decembrisUzturēšana pārtrauktao1 versija, kas izmanto vairāk skaitļošanas resursu, lai iegūtu labākus rezultātus, pieejama ChatGPT Pro abonentiem.o3-mini2025. gada janvārisUzturēšana pārtrauktao1-mini versijas pēctecis.GPT-4.52025. gada februārisUzturēšana pārtrauktaĪpaši liels GPT modelis un, kā vēsta OpenAI, "pēdējais modelis bez domu ķēdes".GPT-4.12025. gada aprīlisUzturēšana pārtrauktaPirmo reizi tika palaists ekskluzīvi OpenAI API 2025. gada aprīlī, vēlāk tika pievienota ChatGPT 2025. gada maijā.GPT-4.1 mini2025. gada aprīlisUzturēšana pārtrauktaMazāka un lētāka GPT-4.1 versija. Sākotnēji izlaista tikai OpenAI API 2025. gada aprīlī. GPT-4.1 mini aizstāja GPT-4o mini ChatGPT 2025. gada maija versijā.o32025. gada aprīlisUzturēšana pārtrauktaPilnīgais o3 modelis, kurā uzsvērta strukturēta spriešana un ātrāka veiktspēja salīdzinājumā ar iepriekšējiem "o" sērijas modeļiem.o4-mini2025. gada aprīlisUzturēšana pārtrauktaKompakta, augstas efektivitātes o4 modeļu saimes versija, kas optimizēta lielākai ātrdarbībai un mazākām skaitļošanas prasībām.o3-pro2025. gada jūnijsUzturēšana pārtrauktaO3 versija, kas izmanto vairāk skaitļošanas jaudas, lai iegūtu labākus rezultātus, pieejama ChatGPT Pro abonentiem.GPT-52025. gada 7. augustsAktīvsVadošais modelis, kas aizstāj visus iepriekšējos pieejamos modeļus, ir pieejams visiem bezmaksas un maksas abonentiem.

 Kulturālā ietekme 
Pirmajos trīs mēnešos pēc ChatGPT palaišanas vietnē Amazon parādījās simtiem grāmatu, kurās ChatGPT bija norādīts kā autors vai līdzautors un kuras saturēja citu MI modeļu, piemēram, Midjourney, veidotas ilustrācijas.

No 2023. gada marta līdz aprīlim, īpaša konkursa ietvaros, itāļu laikraksts Il Foglio savā oficiālajā tīmekļa vietnē katru dienu publicēja vienu ChatGPT ģenerētu rakstu. Rakstos tika aplūkotas tādas tēmas kā cilvēku-žurnālistu aizstāšana ar mākslīgā intelekta sistēmām, Īlona Maska pieeja, vadot Twitter, Džordžas Meloni valdības imigrācijas politika un konkurence starp sarunbotiem un virtuālajiem palīgiem.

ChatGPT tika parodēts Dienvidparka sērijā "Deep Learning", sērijai kā scenārija autori bija norādīts seriāla līdzveidotājs Trejs Pārkers un ChatGPT.

 Konkurence 
ChatGPT popularitāte palielināja interesi par šo tehnoloģisko nišu un līdz ar to — veicināja konkurenci. 2023. gada janvārī Meta paziņoja, ka Google, Meta un vairāki jaunuzņēmumi ir izstrādājuši valodas modeļu tehnoloģijas, kas ir pielīdzināmas ChatGPT. 

2023. gada februārī Google sāka ieviest eksperimentālu pakalpojumu "Bard", kura pamatā ir tā LaMDA AI programma. Bard uz jautājumiem ģenerē rakstveida atbildes, kas ir balstītas uz informāciju, kas ir iegūta no tīmekļa. Google izpilddirektors Sundars Pičai aprakstīja, kā šī tehnoloģija tiks integrēta esošajās Google meklēšanas iespējās, un paziņoja, ka daži tehnoloģijas aspekti būs pieejami ārējiem izstrādātājiem. 2023. gada februārī Ķīnas uzņēmums Baidu, Dienvidkorejas meklētājprogrammas uzņēmums Naver un Krievijas tehnoloģiju uzņēmums Yandex  paziņoja, ka ieviesīs savus ChatGPT tipa pakalpojumus. 

2025. gada janvārī Handžovā strādājošais Ķīnas tehnoloģiju jaunuzņēmums DeepSeek palaida apritē jaunu sarunbotu, paziņojot, ka tā izstrādei iztērējis tikai 5,6 miljonus dolāru. Jaunais rīks ātri kļuva par visvairāk lejupielādēto "AppStore" bezmaksas lietotni.Ķīnas mākslīgā intelekta rīks «DeepSeek» radījis konkurenci ASV milžiem lsm.lv 2025. gada 28. janvārī

 Skatīt arī 

 Mākslīgā intelekta burbulis

 Atsauces 

Kategorija:Mākslīgais intelekts
Kategorija:Programmatūra
Kategorija:Valodas modelēšana